**BILJEŠKE UZ FINANCIJSKE IZVJEŠTAJE ZA RAZDOBLJE**

**od 1. siječnja do 30. lipnja 2024. godine**

OSNOVNA ŠKOLA 22. LIPNJA

SISAK 44000, FRANJE LOVRIĆA 27

OIB: 16018390550

Matični broj: 03313646

RKP: 11620

Razina: 31

Djelatnost: 8520 – OSNOVNO OBRAZOVANJE

ŽIRO RAČUN: HR7924070001839100007

Šifra županije: III – Sisačko-moslavačka

Šifra grada: 391 - Sisak

Osnovna škola 22. lipnja, Sisak posluje u skladu sa Zakonom o odgoju i obrazovanju u osnovnoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I**

**IZDACIMA**

U razdoblju 1-6/2024.godine smo ostvarili:

Ukupne prihode i primitke (**Šifra X678**) u iznosu od ……………..….1.244.987,10 eur

Ukupne rashode i izdatke (**Šifra X345**) u iznosu od ………………….1.210.174,80 eur

Višak prihoda i primitaka (**Šifra X005**) u iznosu…………………............34.812,30 eur

Višak prihoda i primitaka - preneseni (**Šifra 9221-9222**) u iznosu od……20.001,82 eur

**Bilješka br. 1 Šifra 6361 - Tekuće pomoći proračunskim korisnicima iz proračuna koji im nije nadležan**

Obuhvaća prihode koji se odnose na plaće financirane iz Ministarstva, prihode za financiranje troškova prijevoza i nastavnih pomagala te sufinanciranje prehrane za učenike s teškoćama u razvoju, prihode za financiranje troškova prehrane učenika te ostale prihode od države.

Tekuće pomoći proračunskim korisnicima iz proračuna koji im nije nadležan iznose 927.473,72, što čini porast od 23,4% naspram prethodne godine. Zbog  povećanja je došlo jer su se povećale plaće zaposlenika zbog nove uredbe o koeficijentima za obračun plaće u javnim službama.

**Bilješka br. 2 Šifra 6381 - Tekuće pomoći temeljem prijenosa EU sredstava**

Prošle je godine škola bila uključena u projekte EU u suradnji s osnivačem Gradom Siskom pod nazivom Rukom pod ruku, Zdravi objed svima te Shema školskog voća, povrća, mlijeka i mliječnih proizvoda, a samostalno i u projekt Erasmus+.

Zbog besplatne prehrane svih učenika, sukladno Odluci Vlade RH, projekt Zdravi objed svima od ove godine je ukinut. Projekt Erasmus+ je ove godine završen uplatom preostalih 20% sredstava, odnosno 3.416,00 eura. Iz tog razloga je ova stavka smanjena za 75%, odnosno za 15.708,94 eura.

**Bilješka br. 3 Šifra 6526 – Ostali nespomenuti prihodi**

Odnosi se na sufinanciranje produženog boravka od strane roditelja i uplate Školskog sportskog saveza za dnevnice voditelja na natjecanja. Navedeni prihodi su se smanjili za 10,8% i iznose 48.694,83 eura zbog smanjenja broja učenika koji pohađaju program produženog boravka.

**Bilješka br. 4 Šifra 6615 – Prihodi od pruženih usluga**

Do povećanja je došlo zbog većih prihoda od najma prostora unutar škole (male i velike dvorane te učionica). Iznos prihoda od pruženih usluga u 2023. godini iznosio je 4.279,98 eura, a u 2024. 5.604,84 eura, što čini povećanje od 31%.

**Bilješka br. 5 Šifra 6631 – Tekuće donacije**

Prihodi od tekućih donacija su se višestruko povećali i ove godine iznose 9.797,47 eura. Obuhvaćaju donaciju knjiga od Katije Romac te donaciju klima uređaja od strane Hrvatskog Crvenog križa Gradskog društva Crvenog križa Sisak i donaciju micro;bita od strane Rotary International Distrikt 1913.

**Bilješka br. 6 Šifra 6711 – Prihodi iz nadležnog proračuna za financiranje rashoda poslovanja**

Ovi prihodi su se povećali za 42,3% i iznose 248.192,95 eura prvenstveno zbog drugačijeg praćenja projekta Rukom pod ruku (priznavanje prihoda se vrši kroz opće prihode i primitke, a ne više kroz prihode od EU sredstava). Također je došlo do povećanja materijalnih rashoda, prvenstveno energije, zbog rasta cijene plina, zbog čega su se povećali i ovi prihodi.

**Bilješka br. 7 Šifra 31 - Rashodi za zaposlene**

Do povećanja u odnosu na isto razdoblje prošle godine je došlo zbog povećanja plaća uslijed promjene koeficijenata za obračun plaće svih zaposlenika. Trošak rashoda za zaposlene iznosi 944.887,59 eura što čini povećanje u odnosu na prethodnu godinu 26,7%.

**Bilješka br. 8 Šifra 313 – Doprinosi na plaće**

Troškovi doprinosa na plaće su rasli za 26,6%, isto kao i troškovi plaća i iznose 128.517,50 eura. Zbog promjene koeficijenta za obračun plaća i samog rasta bruto plaća, posljedično su porasli i doprinosi za zdravstveno osiguranje, odnosno doprinosi na plaću.

**Bilješka br. 9 Šifra 321 – Naknade troškova zaposlenima**

Naknade troškova zaposlenima su se smanjili za 10,1% u odnosu na prošlu godinu i iznose 23.712,07. Obuhvaćaju troškove za službena putovanja, naknade za prijevoz, za rad na terenu i odvojeni život, stručno usavršavanje zaposlenika te ostale naknade troškova zaposlenima. Troškovi službenih putovanja su smanjeni za 4,7% i iznose 6.593,73 eura, zbog smanjenih aktivnosti u sklopu nastavnog programa. Troškovi stručnih usavršavanja su također smanjeni budući da je projekt Erasmus+ završio u veljači ove godine i ove godine nije bilo aktivnosti u sklopu ovog projekta.

**Bilješka br. 10 Šifra 3221 - Uredski materijal i ostali materijalni rashodi**

Troškovi uredskog materijala i ostali materijalni rashodi iznose 8.536,87 eura, što čini smanjenje od 33,8% naspram prethodne godine.

Troškovi su se smanjili zbog smanjene potražnje za uredskim materijalom. Također su se smanjili i troškovi materijala za čišćenje i održavanje te za higijenske potrebe i njegu.

**Bilješka br. 11 Šifra 3222 – Materijal i sirovine**

Materijal i sirovine su se povećali za 14,4% i iznose 75.213,45 eura. Do povećanja je došlo zbog većeg obujma narudžbi budući da je prehrana za učenike besplatna i svima je omogućena, dakle, kuha se više obroka nego prije. Osim toga, došlo je do porasta cijena namirnica.

**Bilješka br. 12 Šifra 3223 – Energija**

Troškovi energije su porasli za 83,4% i iznose 46.272,21 eura. Do povećanja je došlo prvenstveno zbog rasta cijene plina, kojeg škola koristi za grijanje.

**Bilješka br. 13 Šifra 3224 - Materijal i dijelovi za tekuće i investicijsko održavanje**

Troškovi materijala i dijelova za tekuće i investicijsko održavanje su se smanjili za 48,9% i iznose 1.280,51 eura. Uglavnom se radilo o tekućim popravcima u školi, odnosno o redovnom održavanju učionica i ostalih prostorija unutar škole.

**Bilješka br. 14 Šifra 3232 – Usluge tekućeg i investicijskog održavanja**

Troškovi usluga tekućeg i investicijskog održavanja su smanjeni za 61,8% i iznose 3.969,02 eura, a smanjeni su jer ove godine nije bilo potrebe za većim investicijskim radovima, za razliku od prošle godine kada smo imali izvanredne radove u prostoru kuhinje zbog curenja vode iz cijevi..

**Bilješka br. 15 Šifra 3234 - Komunalne usluge**

Troškovi komunalnih usluga su se smanjili za 52,6% i iznose 6.172,89 eura budući je dug zbog curenja vode iz cijevi u potpunosti podmiren prošle godine, tako da su ove godine knjiženi samo redovni troškovi komunalnih usluga.

**Bilješka br. 16 Šifra 3235 - Zakupnine i najamnine**

Troškovi zakupnina i najamnina su se smanjili za 50,1% i iznose 1.595,06 eura zbog drugačijeg evidentiranja računa dobavljača. Prošle godine su pod trošak knjiženi i računi dobavljača za potrošnju tonera, dok su ove godine pod navedeni trošak stavljeni isključivo računi koji se odnose na najam uređaja za printanje.

**Bilješka br. 17 Šifra 3236 - Zdravstvene i veterinarske usluge**

Na ovoj stavki je došlo do povećanja za preko 400% i iznosi 3.110,39 eura iz razloga što je u ovoj godini zaprimljen račun za redovne sistematske preglede sukladno Kolektivnom ugovoru. Račun za prošlu godinu je evidentiran u 2022. godini tako da prošle godine uopće nije evidentiran navedeni trošak.

**Bilješka br. 18 Šifra 3237 - Intelektualne i osobne usluge**

Troškovi su se povećali za 70,4% i iznose 4.178,88 eura budući je u prvoj polovici ove godine evidentiran račun za projekt Healthy meal standard.

**Bilješka br. 19 Šifra 3292 – Premije osiguranja**

Troškovi su se povećali za 218,5% i iznose 2.038,44 eura. Odnose se na osiguranje od nezgode, požara, provale, krađe i razbojništva, loma stakla i opće odgovornosti. Do sada su evidentirane tri rate.

**Bilješka br. 20 Šifra 3295 – Pristojbe i naknade**

Pristojbe i naknade su se smanjile za 65,3% i iznose 756,00 eura budući da koristimo preplatu naknade za neispunjenje kvote za zapošljavanje osoba s invaliditetom, tako da navedeni trošak ne evidentiramo kroz rashode.

**Bilješka br. 21 Šifra 422 – Postrojenja i oprema**

Trošak postrojenja i opreme je višestruko porastao i u ovoj godini iznosi 31.836,82 eura. U ovoj godini su nabavljeni perilica posuđa za potrebe školske kuhinje, interaktivni ekrani za učionice, oprema za potrebe izrade novih ormara za ured pedagoginje te smo dobili donacije klima uređaja i micro:bitova.

**Bilješka br. 22 Šifra 4241 – Knjige**

Trošak nabavljenih knjiga je porastao u odnosu na prošlu godinu za 133,6% i iznosi 357,34 eura. Porast je nastao prvenstveno zbog donacije knjiga koje smo dobili od autorice Katije Romac.

**Bilješka br. 23 Šifre Z007 i Z009 Prosječan broj zaposlenih kod korisnika na osnovi sata rada i stanja na početku i na kraju izvještajnog razdoblja**

Broj ukupno zaposlenih je 82 na kraju izvještajnog razdoblja i 76 na osnovi sata rada.

U suradnji s Gradom Siskom zaposlen je ukupno 21 djelatnik od čega: 13 pomoćnika u nastavi, kojima je sa završetkom nastavne godine završio i radni odnos, 6 učitelja u produženom boravku (od toga jedna učiteljica na zamjeni), 1 kuhar za produženi boravak i 1 administrativni referent.

**BILJEŠKE UZ IZVJEŠTAJ O OBVEZAMA**

**Bilješka br. 1 Šifra V007 - Stanje dospjelih obveza na kraju izvještajnog razdoblja**

Stanje dospjelih obveza na kraju izvještajnog razdoblja iznosi 16.950,47 eura. Odnosi se na račune za redovne materijalne troškove i obveze za bolovanja na teret HZZO-a. Niže je dan tabelarni prikaz s iznosima računima i datumom dospijeća.

|  |  |  |
| --- | --- | --- |
| **DOBAVLJAČ** | **IZNOS** | **DATUM DOSPIJEĆA** |
| Auto promet Sisak | 3.583,75 | 30.06.2024. |
| Gradska tržnica Sisak | 41,25 | 30.06.2024. |
| OPG Zlatko Tumpak | 21,00 | 30.06.2024. |
| Kombi prijevoz Darko | 1.952,00 | 28.06.2024. |
| KF Interactiv | 125,00 | 28.06.2024. |
| Kiki obrt za usluge i prijevoz | 2.410,30 | 11.06.2024. 28.06.2024. |
| Zaposlenik škole | 19,96 | 26.06.2024. |
| Vindija | 213,71 | 30.06.2024. |
| HRT – Hrvatska radiotelevizija | 31,86 | 30.06.2024. |
| Pevex d.d. | 26,30 | 30.06.2024. |
| HEP Plin d.d. | 438,71 | 28.06.2024. |
| NewMip d.o.o. | 958,66 | 28.06.2024.30.06.2024. |
| Putni nalozi | 214,13 |  |
| Odobrenja | -1.298,39 |  |
| Obveze za bolovanja na teret HZZO-a | 8.212,23 |  |
| **UKUPNO** | **16.950,47** |  |

**Bilješka br. 2 Šifra V009 - Stanje nedospjelih obveza na kraju izvještajnog razdoblja**

Stanje nedospjelih obveza na kraju izvještajnog razdoblja iznosi 190.824,11 eura.

Odnosi se na obračunate plaće za 06/2024 koje će biti isplaćene u 07/2024, na račune koji su prispjeli nakon 30.06.2024. godine, a koji terete lipanj i odnose se na troškove prehrane učenika u školskoj kuhinji, na troškove prehrane učenika koji su prispjeli prije 30.06.2024., ali imaju dospijeće iza 01.07.2024., na režijske troškove te na troškove organiziranog prijevoza učenika s teškoćama u razvoju. Sve navedene obveze će biti plaćene prema datumu dospijeća.

|  |  |
| --- | --- |
| **VRSTA TROŠKA** | **IZNOS** |
| Plaće za 06/2024 | 167.625,01 eur |
| Režijski troškovi | 2.169,77 eur |
| Prijevoz učenika s teškoćama u razvoju | 5.503,32 eur |
| Ostali materijalni troškovi i troškovi za nabavu nefinancijske imovine | 15.526,01 eur |
| **UKUPNO** | **190.824,11 eur** |

Sisak, 4. srpnja 2024.

Voditelj računovodstva: Zakonski predstavnik:

Ivana Tačković Herceg Azra Rađenović